stanford-oval/wikipedia huggingface dataset:
Leftovers
וידאו קליפ

ב-12 בינואר 2017, כמה ימים לפני צאת הסינגל, העלה לויד לערוץ היוטיוב שלו את הווידאו קליפ הרשמי של השיר. נכון ליוני 2020, מונה הצפיות של הקליפ עומד על כ-13 מיליון. ב-1 ביוני עלה לערוץ היוטיוב "Colors" ווידאו קליפ נוסף לשיר, בו מבצע לויד את השיר בלייב. נכון ליוני 2020, מונה הצפיות של קליפ זה עומד על כ-41 מיליון, מה שהופך אותו לאחד מהקליפים הנצפים ביותר שנוצרו בידי אמן ישראלי.
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 15 בינואר 2017 | הורדה דיגיטלית | הפקה עצמאית |  |
הערות שוליים

↑  Dennis Lloyd Interview at Coachella: Singer Talks New Music & More, Billboard, ‏2019-04-18
1 2  Leftovers, נבדק ב-2020-06-26
↑  אמיר בוגן, המוזיקאי הישראלי שכל העולם מכיר חוץ מכם, באתר ynet, 2 באפריל 2018
↑   Dennis Lloyd - Leftovers (Official Video), סרטון  באתר יוטיוב (אורך: 3:28)
↑   Dennis Lloyd - Leftovers | A COLORS SHOW, סרטון  באתר יוטיוב (אורך: 3:57)
Duck Hunt

| --- | --- |

 כללי
 תאריך הוצאה:  21 באפריל 1984 (יפן)  18 באוקטובר 1985 (ארצות הברית)  15 באוגוסט 1988 (אירופה)
 סוגה:  יריות באקדח אלקטרוני
 פיתוח:  נינטנדו
 הוצאה לאור:  נינטנדו 
 ארץ מקור:  יפן 
 הפצה:  נינטנדו
 דרישות תוכנה
 מצבי משחק:  יחיד, זוגות
 פלטפורמות:  NES/מגאסון
 
ציד ברווזים (באנגלית: Duck Hunt, ביפנית: ダックハント) הוא משחק וידאו שיצא במקור לקונסולת המשחקים Nintendo Entertainment System בשנת 1984. המשחק פותח והופץ על ידי חברת נינטנדו, והיה חדשני בעת שיצא לשווקים עקב היותו אחד המשחקים הראשונים שעשו שימוש באקדח אלקטרוני בקונסולת ה-NES. למעלה מ-28 מיליון עותקים של המשחק נמכרו, ובכך הוא הפך לאחד הנמכרים ביותר לקונסולה זו.
מטרת המשחק היא לצוד ברווזים המעופפים על המסך ובכך לזכות בנקודות. הזזת הכוונת מתבצעת על ידי הטיית הזאפר (האקדח האלקטרוני) מול המסך. בכל פעם מופיעים על המסך מספר ברווזים. במידה שהשחקן פוגע בברווז מזנק כלב התופס את הברווז שנפל, ובמידה שהשחקן מחטיא מציץ הכלב וצוחק על השחקן.
הדגמה של משחק ב-Duck Hunt
Dselect

dselect היא תוכנה המשמשת לניהול חבילות תוכנה במערכת ההפעלה דביאן. dselect היא אחד מממשקי הקצה הישנים ביותר של dpkg ובסיס פיתוחה היה על ידי איאן ג'קסון, לצד פיתוח dpkg עצמה. העבודה על dselect החלה  כש-dpkg הייתה בגרסה 0.93.12, וגרסת האלפא של dselect הופצה ב-27 במרץ 1995. dselect הופצה יחד עם חבילת dpkg עד ה-21 ביוני 2002, אז פוצלו החבילות. גם לאחר הפיצול נשארה תמיכת התלויות של dpkg בה, כדי להקל על שדרוג אפשרי. מה-3 במרץ 2005 בגרסה 0.93.32 הפכה החבילה לעצמאית לחלוטין.
ל-dselect יש מצב של ממשק משתמש טקסטואלי, בו ניתן לכתוב פקודות כדי לבצע פעולות שונות כדוגמת התקנה הסרה וניהול. המערכת לא אינטואטבית ומשתמשים חדשים עלולים להתקשות בה כיום המערכת מוחלפת במידה רבה ב-apt ואף קיימת בה עצמה תמיכה לשימוש ב-apt.
הערות שוליים

↑  מתוך דף התוכנה במרכז התוכנה של אובונטו.
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
C/2012 S1 (ISON)

| --- | --- |

השביט כפי שצולם על ידי TRAPPIST ב-15 בנובמבר 2013
 כוכב האם
 כוכב אם:  השמש
 מידע כללי
 סוג:  שביט
 קטגוריה:  שביט לא מחזורי
 תאריך גילוי:  21 בספטמבר 2012
 מגלה:  ויטלי נבסקי וארטיום נוביצ'ונוק   מצפה הכוכבים ISON, קיסלובודסק, רוסיה
 מאפיינים מסלוליים
 פריאפסיד:  1,800,000 ק"מ (0.01244 AU)
 ציר חצי-ראשי:  −2,446.520761814393±7.7289 יחידה אסטרונומית
 אקסצנטריות:  1.000002
 זמן הקפה:  מסלול בריחה היפרבולי ימים
 נטיית מסלול:  62.39°
 מאפיינים פיזיים
 בהירות מוחלטת:  10.2 
 
שביט C/2012 S1, הידוע גם כשביט ISON, הוא שביט לא מחזורי מחכך שמש. השביט התגלה ב-21 בספטמבר 2012 על ידי האסטרונומים ויטלי נבסקי מבלארוס וארטיום נוביצ'ונוק מרוסיה, במצפה הכוכבים ISON בקרליה שברוסיה, באמצעות טלסקופ מחזיר אור בקוטר 40 ס"מ. השביט הגיע ב-28 בנובמבר 2013 למרחק של כ-1,800,000 ק"מ ממרכז השמש (כ-1,100,000 ק"מ מפני השטח שלה) והתפרק עקב מעברו הסמוך מאוד לשמש.
עם גילויו, נטען בסיקורים תקשורתיים שונים שבהירות נראית השיא שלו תשיג את זו של הירח המלא או אף תעבור אותו, ולכן כונה "השביט של המאה". בפועל, הוא נראה אך בקושי לעין בלתי מזוינת.
מסלול

כשהתגלה, ב-21 בספטמבר 2012, היה ISON במרחק של כ-6.29 יחידות אסטרונומיות מהשמש, מעבר למסלולו של כוכב הלכת צדק. זמן קצר לאחר גילויו הובחן כי מאפייני המסלול שלו דומים לאלו של השביט הגדול של 1680 והועלתה השערה שהם התפרקו מאותו גוף אב, אך השערה זו נפסלה. ב-1 באוקטובר 2013 חלף השביט במרחק של כ-10,800,000 ק"מ ממאדים, קרוב פי 6 מהמרחק הקרוב ביותר שלו מכדור הארץ. ב-31 באוקטובר מרחק השביט מהשמש היה זהה למרחק הממוצע של כדור הארץ מהשמש - יחידה אסטרונומית אחת (כ-149,600,000 ק"מ).
לפריהליון הגיע השביט ב-28 בנובמבר 2013, בשעה 18:36 UTC. בשעה זו היה במרחק של כ-1,800,000 ק"מ ממרכז השמש (כ-0.01244 יחידות אסטרונומיות). מאחר שרדיוס השמש הוא כ-700,000 ק"מ, השביט למעשה עבר במרחק של כ-1,100,000 ק"מ מפני השטח של השמש. מסלולו של השביט הוא כמעט פרבולי, מה שמרמז על כך שזהו שביט "טרי" המגיע למערכת השמש הפנימית בפעם הראשונה ושמקורו הוא בעננת אורט.
ב-14 בינואר 2014 כדור הארץ חלף קרוב מאוד למקום שבו היה השביט ב-31 באוקטובר 2013, כך ששוער כי ייתכן ויהיו במסלול זה חלקיקים מזנב השביט מה שיגרום למטר מטאורים חד פעמי. לא ניתן היה לדעת בוודאות האם יתרחש מטר מטאורים משום שמעולם לא תועד מקרה דומה בעבר. בפועל, לא דווח על פעילות מטאורים חריגה.
ב-8 בנובמבר 2013 השביט היה במרחק של כ-0.8 יחידות אסטרונומיות מהשמש והתקרב אליה במהירות של כ-47 ק"מ בשנייה (כ-169,000 קמ"ש), ובהירותו הייתה בסביבות 9. ב-13 בנובמבר, בעת שהיה במרחק של כ-0.67 יחידות אסטרונומיות מהשמש, חלה עלייה משמעותית בבהירותו של השביט ועל פי מקורות מסוימים היא הוגדרה כבהירות 6, אשר ניתן אף לראות בעין מאזורים חשוכים. ב-19 בנובמבר בהירותו הייתה בסביבות 5. בהירותו המשיכה להתגבר בימים שלפני הפריהליון. החלליות SDO ו-SOHO הצופות באופן קבוע בשמש ועקבו אחר השביט בהתקרבו אליה לא הצליחו לאתרו לאחר המעבר הקרוב לשמש ב-28 בנובמבר 2013. על פי רוב ההערכות שפורסמו באותו הזמן השביט התמוסס סמוך לרגע הפריהליון. מספר שעות לאחר הפריהליון אותר אזור בהיר שהיה ככל הנראה שיירי הגרעין. אזור זה החל להתבהר אך החוויר שוב לאחר מספר שעות נוספות. יום לאחר הפריהליון, ב-29 בנובמבר, בהירות השביט הוערכה ב-5. ב-30 בנובמבר בהירותו הוערכה ב-7, חיוור יותר משניתן לראות ממקום חשוך (גם מבלי להתייחס לקרבתו אל השמש), ומאז ככל הנראה המשיך להחוויר במהירות. ב-2 בדצמבר פרויקט הצפייה בשביט ISON אישר שהשביט התפרק.
סיקור תקשורתי

לאחר גילויו בשנת 2012 כונה השביט בפי גופי תקשורת רבים "השביט של המאה", ונטען שבהירותו עשויה להיות כשל הירח המלא. באוקטובר 2013 טור בדיילי מייל תיאר את השביט כשביט המאה וטען שבהירותו תהיה פי 15 משל הירח. 
מספר מדענים ביקרו את הסיקור התקשורתי הנרחב. האסטרונום קארל בטנס טען ביולי 2013 ש"מעט מאוד אסטרונומים וחוקרי שביטים רציניים חשבו ש-ISON יהיה בהיר כמו הירח המלא. זו לגמרי המצאה של התקשורת. אמרנו את זה במשך חודשים, אף אחד מאיתנו בפרויקט הצפייה ב-ISON לא חזה ש-ISON יהיה עד כדי כך בהיר".
ראו גם

C/2011 L4 (פאנסטארס) - שביט נוסף שנצפה בשנת 2013
הערות שוליים

http://www.eso.org/public/images/potw1346a/
↑  http://www.eso.org/public/images/potw1346a/
↑  http://www.isoncampaign.org/Present
↑  http://www.universetoday.com/106404/comet-ison-suddenly-brightens-as-it-dives-toward-the-sun/
↑  http://www.isoncampaign.org/files/images/ison_lc_nov19_sm.jpg
↑  http://www.universetoday.com/106813/is-comet-ison-dead-astronomers-say-its-likely-after-icarus-sun-grazing-stunt/
↑  http://www.isoncampaign.org/karl/in-memoriam
↑  http://www.dailymail.co.uk/sciencetech/article-2465867/Dazzling-comet-century-intact-Icy-ball-15-times-brighter-moon-visible-December-IF-survives.html
↑  http://www.universetoday.com/103832/rumors-of-comet-ison-fizzling-may-be-greatly-exaggerated/
השביט במצלמת COR2 של החללית STEREO-B ב-29 בנובמבר, כ-7 שעות לאחר הפריהליון
C7osure (You Like)

| --- | --- |
 שיר בביצוע ליל נאז X
 מתוך האלבום 7
 יצא לאור:  21 ביוני 2019 
 סוגה:  מוזיקת האוס, רית'ם אנד בלוז, מוזיקת פופ 
 שפה:  אנגלית 
 אורך:  02:28
 חברת תקליטים:  קולומביה רקורדס
 כתיבה:  ליל נאז X, אלן ריטר, בוי-1דה, אימרן עבאס, ין סוויט, תומאס קסלר
 הפקה:  בוי-1דה, אלן ריטר, Abaz‏, X-Plosive
 
"C7osure (You Like)" הוא שיר של הראפר והזמר האמריקאי, ליל נאז X. השיר מופיע במיני-אלבום הראשון שלו, 7. השיר נכתב על ידי ליל נאז X, אלן ריטר, בוי-1דה, אימרן עבאס, ין סוויט ותומאס קסלר, והופק על ידי בוי-1דה, אלן ריטר, Abaz ו-X-Plosive.
נכון לאפריל 2024, השיר הושמע למעלה מ-69 מיליון פעמים בספוטיפיי.
מילים ולחן

בשיר, ליל נאז X אומר למעריציו שהוא מתכנן לעולם לא להיות לו תוכנית מוצקה. דזייר תומפסון, מ-Vibe (אנ'), אמרה כי המסר של השיר הוא "לדחוף קדימה, למרות הפחדים ממה שיש בצד השני".
ב-30 ביוני 2019 צייץ ליל נאז X בטוויטר כי המילים של השיר מדברות על הנטייה המינית שלו, וכן יצא מהארון באותו ציוץ.
ביקורת

קרייג ג'נקינס, מהמגזין ניו יורק, מתאר את השיר כ-"ג'אם דיסקו אופטימי מבטיח". ג'נקינס מתאר את השיר, יחד עם השיר "Panini", כ-"שירי אהבה קליטים ונוצצים".
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 14 |  |
|  ליטא | AGATA | 60 |  |
|  ניו זילנד | המצעד הניו זילנדי הרשמי | 27 |  |
הערות שוליים

↑  C7osure (You Like), 2019-06-21, ארכיון מ-2022-06-27, נבדק ב-2022-06-27
↑  Ch, Devin (22 ביוני 2019). "Lil Nas X Finds "C7osure (You Like)" In The Most Unexpected Way". HotNewHipHop. ארכיון מ-2019-07-08. נבדק ב-3 ביולי 2019. {{cite web}}:  (עזרה)
↑  Thompson, Desire (1 ביולי 2019). "Lil Nas X Comes Out As Gay, Earns Platinum Plaque For "Old Town Road"". Vibe (באנגלית). ארכיון מ-2019-07-03. נבדק ב-3 ביולי 2019. {{cite web}}:  (עזרה)
↑  Krakow, Morgan (1 ביולי 2019). "Lil Nas X came out of the closet on the last day of Pride Month. He let his lyrics tell the story". Washington Post. ארכיון מ-2019-07-03. נבדק ב-3 ביולי 2019. {{cite news}}:  (עזרה)
↑  "'I Made It Obvious': Lil Nas X Opens Up About His Sexuality In New Song On Last Day Of Pride Month". Essence (באנגלית אמריקאית). 1 ביולי 2019. ארכיון מ-2019-07-03. נבדק ב-3 ביולי 2019. {{cite web}}:  (עזרה)
↑  Jacobs, Julia (1 ביולי 2019). "Lil Nas X Comes Out on Last Day of Pride Month". The New York Times (באנגלית אמריקאית). ISSN 0362-4331. ארכיון מ-2019-07-01. נבדק ב-3 ביולי 2019. {{cite news}}:  (עזרה)
↑  Jenkins, Craig (21 ביוני 2019). "Lil Nas X's Post-'Old Town Road' EP Is a Mess". Vulture. ארכיון מ-2019-07-15. נבדק ב-3 ביולי 2019. {{cite web}}:  (עזרה)
| ליל נאז X |
| --- | --- | --- |
| אלבומי אולפן | Montero |  |
| מיני-אלבומים | 7 |  |
| סינגלים | "Old Town Road" • "Panini" • "Rodeo" • "Holiday" • "Montero (Call Me by Your Name)" • "Sun Goes Down" • "Industry Baby" • "Thats What I Want" • "Lost in the Citadel" • "Late to da Party" • "Star Walkin' (League of Legends Worlds Anthem)" |  |
| שירים אחרים | "C7osure (You Like)" |  |
1695

שנת 1695 היא השנה ה-95 במאה ה-17. זוהי שנה רגילה, שאורכה 365 ימים. 1 בינואר 1695 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נפטרו

13 באפריל – ז'אן דה לה פונטן, משורר צרפתי (נולד ב-1621)
8 ביולי – כריסטיאן הויגנס, מדען הולנדי (נולד ב-1629)
21 בנובמבר – הנרי פרסל, מלחין אנגלי (נולד ב-1659)
ראו גם

ילידי 1695‎
נפטרים ב-1695‎
Linger

"Linger" הוא סינגל של הזמר האוסטרלי גאי סבסטיאן, בשיתוף פעולה עם הראפר האמריקאי לופה פיאסקו. השיר יצא, על ידי סוני מיוזיק אוסטרליה, ב-1 בדצמבר 2014. השיר מופיע כסינגל הרביעי מתוך אלבום האולפן השביעי של סבסטיאן, Madness. השיר הגיע, בשיאו, למקום ה-17 במצעד הסינגלים של ARIA וקיבל אישור פלטינה על ידי איגוד תעשיית ההקלטות האוסטרלי עבור 70,000 מכירות.
גרסה אקוסטית של השיר יצאה ב-8 בדצמבר 2014.
נכון ליולי 2022, השיר הושמע למעלה מ-1.2 מיליון פעמים ביוטיוב, ולמעלה מ-3.1 מיליון פעמים בספוטיפיי.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  אוסטרליה | מצעד הסינגלים האוסטרלי | 17 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  אוסטרליה | מצעד הסינגלים האוסטרלי | 18 |  |
נתוני מכירות

| מדינה | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
הערות שוליים

1 2  ARIA Accreditations – 2019 Singles (אורכב 02.03.2020 בארכיון Wayback Machine).
↑  "Guy Sebastian - Linger (Acoustic) on YouTube". YouTube. ארכיון מ-2022-07-03. נבדק ב-30 בדצמבר 2014. {{cite web}}:  (עזרה)
↑  Guy Sebastian - Linger ft. Lupe Fiasco, ארכיון מ-2022-07-03, נבדק ב-2022-07-03
↑  Linger (feat. Lupe Fiasco), 2014-11-21, ארכיון מ-2022-07-03, נבדק ב-2022-07-03
1694

שנת 1694 היא השנה ה-94 במאה ה-17. זוהי שנה רגילה, שאורכה 365 ימים. 1 בינואר 1694 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נולדו

21 בנובמבר – וולטייר (פרנסואה מארי ארואט), סופר ופילוסוף צרפתי (נפטר ב-1778)
נפטרו

29 בנובמבר – מרצ'לו מלפיגי, רופא איטלקי (נולד ב-1628)
28 בדצמבר – מרי השנייה מלכת אנגליה (נולדה ב-1662)
ראו גם

ילידי 1694‎
נפטרים ב-1694‎
DC FanDome

| --- | --- |

 פעילות:  חשיפת פרויקטים עתידיים של DC קומיקס
 שפה רשמית:  אנגלית
 מדינה:  ארצות הברית ארצות הברית
 בעלות:  DC קומיקס
 תקופת הפעילות:  2020–הווה (כ־4 שנים)
 DCFandome.com
 
DC FanDome הוא כנס בידור וקומיקס המתקיים באופן מקוון באתר האינטרנט של DC Comics והפך לפופולרי מאוד בשל הצצה בלעדית לסרטים וסדרות בהפקת החברה. הכינוס נוצר והוכרז ביוני 2020, כתגובה של האחים וורנר ו-DC לביטול אירוע קומיק-קון סן דייגו לשנת 2020 עקב מגפת הקורונה. הכנס הציג מידע על תכנים מבוססי DC, כולל על סרטי DC Extended Universe, זיכיון הטלוויזיה יקום החץ, ספרי קומיקס ומשחקי וידאו.
היסטוריה > אירוע 2020

מידע אודות אירוע מעריצים של DC קומיקס פורסם לראשונה באפריל 2020 כאשר מגפת COVID-19 אילצה את ביטול אירועי E3 2020 ואת ביטולו של קומיקון סן דייגו 2020.
ב-14 ביוני 2020, הודיעו האחים וורנר על כינוס מקוון נפרד בלבד בנושא DC. כנס DC FanDome הוצג כ"חוויה וירטואלית סוחפת וחינמית". אירוע בן 24 שעות שהתקיים ב-22 באוגוסט 2020. 
מנחים צולמו על מסך ירוק והוצגו על "במת היכל הגיבורים" הווירטואלית שתוכננה על ידי איש הקריאייטיב הראשי של DC, ג'ים לי. חלק מהפאנלים הגדולים יותר שהיו צריכים להתרחש במהלך שיחת וידאו השתמשו ברקעים ייחודיים. האירוע צולם במשך שבועיים בסוף יולי 2020 והושלם עד 15 באוגוסט 2020.
ב-19 באוגוסט 2020, הוכרז כי FanDome יחולק ליומיים. המצגת הראשית, שכותרתה "DC FanDome: היכל הגיבורים", נערכה ב-22 באוגוסט. החלק השני, "DC FanDome: Explore the Multiverse", שודר ב-12 בספטמבר.
הכניסה לאירוע הייתה חופשית והיו בו הצצות למגוון סרטי DC, סדרות טלוויזיה, קומיקס ומשחקי וידאו חדשים. כולל פרטים על זיכיון יקום החץ. בפאנלים הווירטואליים הוצגו ראיונות של צוות השחקנים ויוצרים של פרויקטים רבים של DC בהווה ובעתיד כמו באטמן, בלאק אדם, יחידת המתאבדים 2, ליגת הצדק: גרסת סניידר, וונדר וומן 1984, שהאזאם! 2: זעם האלים, הפלאש ועוד פרויקטים קולנועיים גדולים במסגרת היקום הקולנועי של DC. האירוע שודר במגוון שפות: אנגלית, ספרדית, סינית מסורתית, יפנית, קוריאנית, פורטוגזית, צרפתית, גרמנית ואיטלקית.
אירוע DC FanDome נצפה על ידי 22 מיליון איש ב-220 מדינות בשידור חי 24 שעות ביממה בשנת 2020. שודר בטוויטר וביוטיוב ב-53 ו-82 מדינות, בהתאמה.
היסטוריה > אירוע 2021

באוקטובר 2021 האירוע כלל חשיפה לסרטים עתידיים וזיכיונות של DC קומיקס כמו באטמן, שהאזאם! 2: זעם האלים, אדם השחור, אקוומן 2: הממלכה האבודה, כמו גם הצצה למשחקי וידאו חדשים וסדרות. השתתפו בו בין היתר דוויין ג'ונסון, מאט ריבס ורוברט פטינסון.
היסטוריה > אירוע 2022

אירוע וירטואלי בוטל מכיוון שניתן היה לקיים מפגשים פנים אל פנים עם דעיכת מגפת הקורונה.
Linger (שיר של הקרנבריז)

| --- | --- |

 סינגל בביצוע דה קרנבריז
 מתוך האלבום Everybody Else Is Doing It, So Why Can't We?
 יצא לאור:  23 בפברואר 1993 
 סוגה:  רוק אלטרנטיבי 
 חברת תקליטים:  איילנד רקורדס 
 כתיבה:  דולורס או'רירדן
 לחן:  נואל הוגאן
 הפקה:  סטיבן סטריט 
 
"Linger" הוא שיר של להקת הרוק האלטרנטיבי האירית הקרנבריז אשר פורסם לראשונה ב־15 בפברואר 1993 כסינגל השני מתוך אלבום הבכורה של הלהקה "Everybody Else Is Doing It, So Why Can't We?". השיר נוצר בשיתוף פעולה בין סולנית הלהקה דולורס או'רירדן והגיטריסט נואל הוגאן. זהו שיר אהבה אשר אשר היה הלהיט הגדול הראשון של הלהקה והפך עם השנים לאחד מהשירים הפופולריים ביותר של הלהקה.
בשנת 2017 הלהקה כללה גרסה אקוסטית פשוטה יותר של השיר באלבומה "Something Else".
רקע

השיר היה אחד מהשירים הראשונים עליהם עבדו חברי הלהקה יחד עם או'רירדן. מילות השיר נכתבו בהשראת חוויה שהייתה לה במועדון לילה, בו היא רקדה עם בחור צעיר שאיתו הייתה לה את הנשיקה הרצינית הראשונה הרצינית. כאשר אותו הבחור בחר לרקוד למחרת עם חברתה במקומה, היא הרגישה דחויה ולקחה את זה קשה. היא אמרה על כך בראיון לגרדיאן "הכל נראה כל כך דרמטי כשאתה בן 17, אז כתבתי על כך בשיר".
וידאו קליפ

הקליפ של "Linger", אשר צולם בשחור-לבן, בוים על ידי הבמאית האמריקאית מלודי מקדניאל והיה הומאז' לסרט הפילם נואר המדע בדיוני של ז'אן-לוק גודאר משנת 1965 "אלפאוויל".
מיקומי שיא

|   ‏‏‏  מצעדים שבועיים (1993—1994)> מדינה |   ‏‏‏  מצעדים שבועיים (1993—1994)> מצעד |   ‏‏‏  מצעדים שבועיים (1993—1994)> מיקום שיא |   ‏‏‏  מצעדים שבועיים (1993—1994)>  |
| --- | --- | --- | --- |
|  אוסטרליה | מצעד הסינגלים האוסטרלי | 33 |  |
|  איסלנד | הפלייליסט | 6 |  |
|  אירופה | אירופה הוט 100 | 26 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 8 |  |
|  ארצות הברית | מצעד 100 סינגלי הפופ של קאש בוקס | 11 |  |
|  הולנד | מצעד 40 הסינגלים ההולנדיים | 7 |  |
|  הממלכה המאוחדת | מצעד הסינגלים הבריטי | 14 |  |
|  ניו זילנד | המצעד הניו זילנדי הרשמי | 38 |  |
|  סקוטלנד | מצעד הסינגלים הסקוטי | 8 |  |
|  קנדה | קנדה הוט 100 | 4 |  |
|   ‏‏‏  מצעדי סוף שנה (1994)> מדינה |   ‏‏‏  מצעדי סוף שנה (1994)> מצעד |   ‏‏‏  מצעדי סוף שנה (1994)> מיקום שיא |   ‏‏‏  מצעדי סוף שנה (1994)>  |
| --- | --- | --- | --- |
|  איסלנד | הפלייליסט | 68 |  |
|  ארצות הברית | בילבורד הוט 100 | 49 |  |
|  הממלכה המאוחדת | מצעד הסינגלים הבריטי | 74 |  |
|  קנדה | קנדה הוט 100 | 47 |  |
הערות שוליים

↑  David Browne, The Making of the Cranberries' Haunted Farewell, Rolling Stone, ‏2019-02-07 (באנגלית אמריקאית)
↑  Simpson, Dave (2017-05-08). "The Cranberries: how we made Linger". The Guardian (באנגלית בריטית). נבדק ב-2024-08-20.
| --- | --- |
בקרת זהויות :  MusicBrainz release group: eceda6f8-dc9f-358e-bb5b-67a02fc77eda  MusicBrainz work: 30d8019a-1aa6-3f96-a045-6a328fd5e87e
DC Entertainment

| --- | --- |

 נתונים כלליים
 סוג:  חברה בת
 תקופת הפעילות:  2009–הווה (כ־15 שנים)
 חברת אם:  DC קומיקס
 חברות בנות:  DC Films
 מיקום המטה:  ארצות הברית 
 משרד ראשי:  ברבנק, מחוז לוס אנג'לס, קליפורניה, ארצות הברית ארצות הברית
 בעלות:  האחים וורנר
 ענפי תעשייה:  בידור
 מוצרים עיקריים:  קולנוע טלוויזיה משחקי וידאו
  
 www.dcentertainment.com
 
DC Entertainment, Inc.‎ היא חברה בת של האחים וורנר, שהוקמה בספטמבר 2009. החברה מהווה את חטיבת הבידור של DC קומיקס ואחראית לכל תחום הבידור והשיווק ולהפקת סדרות טלוויזיה, משחקי מחשב וסרטי קולנוע המבוססים על כותרי ודמויות יקום DC.
נשיאת החברה היא אשת העסקים דיאן נלסון.(הקישור אינו פעיל)
בפברואר 2010 בוצעו שינויים בהנהלת החברה ובהנהלת DC קומיקס.(הקישור אינו פעיל) בשנת 2011 החברה הייתה שותפה עיקרית למהלך של DC קומיקס לביטול כל כותרי הקומיקס ואתחול מחודש ומקיף לכותרים, שעומדים על 52 במספר.
באוקטובר 2013 הוכרז שמשרדי החברה יעברו מניו יורק לקליפורניה ב-2015.(הקישור אינו פעיל)
DC Studios

במאי 2016 האחים וורנר הכריזו על הקמת חטיבה נפרדת לקולנוע וכי כל פעולות הפקת הקולנוע של DC Entertainment יעברו לחברת DC Films בניהולם של ג'ון ברג, סגן נשיא חברת האחים ורנר וג'ף ג'ונס, המנהל היצירתי של DC קומיקס. הצעד נועד לאגד תחת קורת גג אחת את כל הפקות הקולנוע, בדומה למה שמארוול קומיקס עשתה עם הקמת אולפני מארוול. באוקטובר 2022, נערך מיתוג מחדש במהלכו DC Films הפכה ל-DC Studios, כשלמנהליהם מונו ג'יימס גאן (האחראי על הצד היצירתי) ופיטר ספרן (האחראי על הצד העסקי).
גלריה

לוגו בשנים 2005–2012
לוגו בשנים 2012–2016
לוגו בשנים 2016–2024
לוגו מאז 2024
הערות שוליים

↑  Newsarama: Warner Bros. Creates DC Entertainment To Maximize DC Brands. Retrieved on September 9, 2009.
↑  Dc Universe: The Source » Blog Archive » For Immediate Release: Dc Entertainment Names Executive Team, Dcu.blog.dccomics.com
↑  DC Names DiDio & Lee Co-Publisher, Johns Chief Creative Officer, Comic Book Resources
↑  Warner's DC comic-book unit leaving Gotham, 10TV.com
↑  'Batman v. Superman' Fallout: Warner Bros. Shakes Up Executive Roles, The Hollywood Reporter
| --- | --- |
בקרת זהויות :  VIAF: 6415151353539252720004   WorldCat (עם VIAF): 6415151353539252720004
CLS Group

|  נתונים כלליים |
| --- | --- |
 תקופת הפעילות:  2002–הווה (כ־22 שנים) 
 מיקום המטה:  ניו יורק 
 ענפי תעשייה:  בנק 
  
 www.cls-group.com
 
CLS (ראשי תיבות: Continuous Linked Settlement) הוא מסלקת מטבע חוץ בינלאומית הפועלת משנת 2002. החל משנת 2008 המסלקה פועלת גם בישראל.
פעילות

CLS הוא בנק לסליקת עסקאות במטבע חוץ של שני צדדים המעוניינים להימנע ככל הניתן מסיכוני סליקה ואשראי. הייחוד של CLS הוא בהיותו נקודת אמצע, מתווך, של שני צדדים, נייטרלי ובעל מנגנוני סליקה המפחיתים סיכונים באופן מרבי. שני צדדים המעוניינים להשתמש בשירותי CLS מעבירים אליו את תשלומיהם. רק ברגע ש-CLS מקבל את תשלומי שני הצדדים במטבע אחד הוא מעביר הלאה את הכספים במטבע השני אליהם. חוסר יכולת של אחד הצדדים להעביר את מחויבותו בעסקה מאפשרת ל-CLS לבטל את העסקה ולהשיב למי מהצדדים שכן ביצע, חזרה את כספו.
לדוגמה בנק א' סיכם כי יעביר לבנק ב' 100 דולר תמורת 200 שקלים ביום T. בנק CLS מקבל את המידע על העסקה משני הצדדים וממתין ליום T. ביום T בנק א' מעביר ל- CLS את 100 הדולרים. בנק ב' מעביר ל- CLS את 200 השקלים. מנגנון CLS עודכן כי שני הצדדים העבירו אליו את הכספים (דבר המוכיח כי אין להם בעיות נזילות או כל קושי לעשות כן). ברגע זה CLS מעביר הלאה לבנק א' 200 שקלים ולבנק ב' 100 דולר. ללא CLS, בנק א' או בנק ב' עלולים היו להעביר כספים לבנק כושל שקיבל את כספם אך אינו מסוגל להעביר אליהם את מחויבותו.
אירועי כשל אלו מתרחשים במקרה של שווקים מעורערים (ראו המשבר הכלכלי העולמי (2008)) כאשר בנקים נפלו בין לילה.
CISA (חוק)

| --- | --- |
סמל ארצות הברית
 פרטי החוק
 מדינה:  ארצות הברית
 גוף מחוקק:  הקונגרס ה-114 של ארצות הברית 
 
CISA (ראשי תיבות של: Cybersecurity Information Sharing Act) הוא חוק אמריקאי שהוצג לראשונה לסנאט ביולי 2014, על ידי הסנאטורית דיאן פיינסטיין, שמטרתו "שיפור ביטחון סייבר בארצות הברית בעזרת שיתוף מידע על איומי סייבר, וכן למטרות נוספות".
החוק אמור לאפשר מידע על תעבורת נתונים ברשת בין הממשל האמריקאי לבין חברות טכנולוגיה וייצור. החוק עמד להצבעה והתקבל על ידי הסנאט ב־27 באוקטובר 2015.
מספר חברות טכנולוגיה גדולות הביעו את התנגדותן לחוק. החוק נכנס לתוקף בדצמבר 2015.
הערות שוליים

↑  ולאחר מכן על ידי הסנאטור ריצ'רד בר, במרץ 2015
↑  CISA bill: Hated by Google, Facebook, Apple, Twitter, Reddit, באתר ComputerWorld, אוקטובר 2015
↑  Apple and Dropbox say they’re against a key cybersecurity bill, days before a crucial vote, באתר WashingtonPost
ערך זה הוא קצרמרבנושא חוק ומשפט ובנושא תקשורת. אתם מוזמנים לתרום לוויקיפדיה ו.
DCX MMXVI World Tour

DCX MMXVI World Tour הוא סיבוב ההופעות החמישי של להקת הבנות האמריקאית, דיקסי צ'יקס, אשר התחיל ב-16 באפריל 2016 בבלגיה והסתיים שנה לאחר מכן בקנדה. זהו גם היה סיבוב ההופעות הראשון מזה 10 שנים בה הלהקה הופיעה באוסטרליה ובניו זילנד זו הייתה הפעם הראשונה בהן הופיעו חברות הלהקה אי פעם. ב-2017 השם של סיבוב ההופעות השתנה ל-DCX MMXVII World Tour.
ביגוד להופעות הקודמות שלהן הדגש בסיבוב ההופעות זה היה על מוזיקת רוק אנ' רול וגיטריות חשמליות כאשר הן עשו עיבודים חדשים לשיריהן אשר יתאימו לצלילי הרוק והגיטרות החשמליות. בנוסף הן גם ביצעו במופע גרסאות כיסוי לשירים של מספר אמנים ביניהם לנה דל ריי, פרינס וביונסה. בנוסף הן גם שילבו במופע מסרים פולטיים דרך קטעי וידאו.
הקלטות

ב-1 בספטמבר 2017 יצא למופע DVD. ה-DVD הוקלט במספר תאריכים שונים כאשר מכל מופע נלקחו מס' קטעים שחוברו יחד כ-DVD.
רשימת השירים

להלן רשימת השירים שבוצעו במהלך סיבוב ההופעות:
"The Long Way Around"
"Lubbock or Leave It"
"Truth #2" (קאבר של פטי גריפין)
"Easy Silence"
"Everybody Knows" / "Favorite Year" / "Some Days You Gotta Dance"
"Long Time Gone"
"Video Games" (קאבר של לנה דל ריי) \ "Nothing Compares 2 U" (קאבר של פרינס)
"Top of the World"
"Goodbye Earl"
"Travelin' Soldier"
"Daddy Lessons" (קאבר של ביונסה)
"Don't Let Me Die in Florida" (קאבר של פטי גריפין)
"White Trash Wedding"
"Ready to Run"
"Mississippi" (קאבר של בוב דילן)
"Landslide"
"Silent House"
"I Like It"
"Cowboy Take Me Away"
"Wide Open Spaces"
"Sin Wagon"
"Not Ready to Make Nice"
"Better Way" (קאבר של בן הרפר)